ระเบียบคณะกรรมการปฏิรูปที่ดินเพื่อเกษตรกรรมระเบียบคณะกรรมการปฏิรูปที่ดินเพื่อเกษตรกรรมว่าด้วยการออกหนังสืออนุญาตให้เข้าทำประโยชน์ในเขตปฏิรูปที่ดินพ.ศ. ๒๕๓๖ โดยที่เป็นการสมควรปรับปรุงหลักเกณฑ์และเงื่อนไขการออกหนังสืออนุญาตให้เข้าทำประโยชน์ในเขตปฏิรูปที่ดิน ให้เหมาะสมและรัดกุมอาศัยอำนาจตามมาตรา ๑๙ (๑๒)แห่งพระราชบัญญัติการปฏิรูปที่ดินเพื่อเกษตรกรรม พ.ศ. ๒๕๑๘คณะกรรมการปฏิรูปที่ดินเพื่อเกษตรกรรมออกระเบียบไว้ดังต่อไปนี้ข้อ ๑ ระเบียบนี้เรียกว่า ระเบียบคณะกรรมการปฏิรูปที่ดินเพื่อเกษตรกรรมว่าด้วยการออกหนังสืออนุญาตให้เข้าทำประโยชน์ในเขตปฏิรูปที่ดินพ.ศ. ๒๕๓๖ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิก(๑) ระเบียบคณะกรรมการปฏิรูปที่ดินเพื่อเกษตรกรรมว่าด้วยหลักเกณฑ์และเงื่อนไขการขอออกหนังสืออนุญาตให้เข้าทำประโยชน์ในเขตปฏิรูปที่ดินการแก้ไขเพิ่มเติม การเพิกถอนและการออกใบแทน (ฉบับที่ ๑) พ.ศ. ๒๕๓๔(๒)ระเบียบคณะกรรมการปฏิรูปที่ดินเพื่อเกษตรกรรมว่าด้วยการให้เกษตรกรและสถาบันเกษตรกรผู้ได้รับที่ดินจากการปฏิรูปที่ดินเพื่อเกษตรกรรมปฏิบัติเกี่ยวกับการเข้าทำประโยชน์ในที่ดิน(ฉบับที่ ๒) พ.ศ. ๒๕๒๘ข้อ ๔ บรรดาคำสั่งหรือหนังสือสั่งการใด ๆซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๕ ในระเบียบนี้หนังสืออนุญาต หมายความว่า หนังสืออนุญาตให้เข้าทำประโยชน์ในเขตปฏิรูปที่ดินหนังสือรับมอบที่ดิน หมายความว่า หนังสือรับมอบที่ดินตามระเบียบว่าด้วยการให้เกษตรกรและสถาบันเกษตรกรผู้ได้รับที่ดินจากการปฏิรูปที่ดินเพื่อเกษตรกรรมปฏิบัติเกี่ยวกับการเข้าทำประโยชน์ในที่ดินตามที่คณะกรรมการกำหนดคณะกรรมการ หมายความว่า คณะกรรมการปฏิรูปที่ดินเพื่อเกษตรกรรมเลขาธิการ หมายความว่า เลขาธิการสำนักงานการปฏิรูปที่ดินเพื่อเกษตรกรรมข้อ ๖ ให้เลขาธิการเป็นผู้รักษาการตามระเบียบนี้ข้อ ๗ การออกหนังสืออนุญาตให้เลขาธิการออกได้เมื่อเกษตรกรได้รับการคัดเลือกและจัดที่ดินให้เข้าทำประโยชน์ตามหลักเกณฑ์วิธีการและเงื่อนไขในการคัดเลือกเกษตรกรและสถาบันเกษตรกรซึ่งจะมีสิทธิได้รับที่ดินจากการปฏิรูปที่ดินเพื่อเกษตรกรรม ที่คณะกรรมการกำหนดและได้ทำหนังสือรับมอบที่ดินไว้แล้วหนังสืออนุญาตให้เป็นไปตามแบบที่สำนักงานการปฏิรูปที่ดินเพื่อเกษตรกรรมกำหนดข้อ ๘ ให้ปฏิรูปที่ดินจังหวัดมีอำนาจแก้ไขเพิ่มเติมหนังสืออนุญาตได้ในกรณีดังต่อไปนี้(๑) มีการเขียนหรือพิมพ์ผิดพลาด(๒)จำนวนเนื้อที่ดินที่เปลี่ยนแปลงไปตามโครงการปฏิรูปที่ดิน ซึ่งเกิดขึ้นภายหลังข้อ ๙ ให้เลขาธิการมีอำนาจเพิกถอนหนังสืออนุญาตได้ในกรณีดังต่อไปนี้(๑)เมื่อผู้ได้รับอนุญาตสิ้นสิทธิการทำประโยชน์ในที่ดินตามระเบียบการให้เกษตรกรและสถาบันเกษตรกรผู้ได้รับที่ดินจากการปฏิรูปที่ดินเพื่อเกษตรกรรมปฏิบัติเกี่ยวกับการเข้าทำประโยชน์ตามที่คณะกรรมการกำหนด(๒) เมื่อปรากฏว่าหนังสืออนุญาตออกโดยผิดพลาด(๓) เมื่อได้จัดให้เกษตรกรเช่าหรือเช่าซื้อที่ดินแปลงนั้นข้อ ๑๐ การออกใบแทนหนังสืออนุญาตให้เลขาธิการออกได้ในกรณีดังต่อไปนี้(๑) เมื่อหนังสืออนุญาตชำรุดในสาระสำคัญอย่างใดอย่างหนึ่งเช่นชื่อ - นามสกุล ผู้ได้รับอนุญาต ชื่อผู้มีอำนาจออกหนังสืออนุญาตเลขสารบัญทะเบียนที่ดินในเขตปฏิรูปที่ดินและรูปแผนที่เป็นต้น(๒) เมื่อหนังสืออนุญาตสูญหายการออกใบแทนให้ใช้แบบของหนังสืออนุญาตโดยประทับข้อความว่าใบแทนและมีวันเดือนปีที่ออกใบแทนกับลงลายมือชื่อของผู้ออกใบแทนไว้ด้วยข้อ ๑๑หนังสืออนุญาตทีได้ออกตามระเบียบที่ใช้บังคับอยู่ก่อนระเบียบนี้ให้ถือว่าเป็นหนังสืออนุญาตตามระเบียบนี้ด้วยประกาศ ณ วันที่ ๑๙ พฤษภาคม พ.ศ. ๒๕๓๖สุเทพ เทือกสุบรรณรัฐมนตรีช่วยว่าการฯ ปฏิบัติราชการแทนรัฐมนตรีว่าการกระทรวงเกษตรและสหกรณ์วิภา/ปรับปรุง๕ มิถุนายน ๒๕๕๘[๑] ราชกิจจานุเบกษาเล่ม ๑๑๐/ตอนที่ ๗๕/หน้า ๓/๑๐ มิถุนายน ๒๕๓๖